Diari Oficial de la Generalitat Valenciana


Sumari del DOGV 5927, del 07-01-2009 (2008/15475)

Judici verbal de desnonament per falta de pagament 000129/2008. Notificació de la interlocutòria a Gil Pereira Gonçalves.
-------------------------------------------------------------------------------------------------------------------------

### Dades del document

Número de DOGV
:   5927

Data del DOGV
:   07-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2008/15345


Data del document
:   09-12-2008

Organisme emissor
:   Jutjat de Primera Instància Número 10 de València

Tipus de document
:   Edicte

Descriptors 

:   * sistema judicial

Judici verbal de desnonament per falta de pagament 000129/2008. Notificació de la interlocutòria a Gil Pereira Gonçalves. [2008/15995]  
Julio Giráldez Blanco, secretari del Jutjat de Primera Instància número 10 de València, faig saber:  
Que en este Jutjat i amb el número d'actuacions i entre les parts que s'indiquen, s'ha dictat la interlocutòria que diu així:  
«Jutjat de Primera Instància número 10 de València  
Procediment: judici verbal (desnonament per falta de pagament) 000129/2008  
Demandant: Carlos José Salto Carrión, Lourdes Salto Carrión i Antonio Salto Carrión  
Procuradora: María Ángeles Esteban Álvarez  
Demandat: Gil Pereira Gonçalves  
Interlocutòria  
Jutge que la dicta: Juan Carlos Artero Mora  
Lloc: València  
Data: 9 de desembre de 2008  
Antecedents de fet  
1. En este judici s'ha dictat sentència de 21 de juliol de 2008, que s'ha notificat a les parts.  
2. En la resolució a què es fa referència, en la dispositiva d'esta resolució, en el punt 1 diu: "declare resolt el contracte d'arrendament subscrit entre les parts i que fa referència a l'habitatge litigiós situat a València, carrer de Fra Lluís Colomer, número 10, 10a", quan en realitat hauria de dir: "declare resolt el contracte d'arrendament subscrit entre les parts i que fa referència a l'habitatge litigiós situat a València, carrer de Fra Lluís Colomer, número 10, 19a, i plaça d'aparcament número 26 del soterrani d'este edifici".  
3. La procuradora la senyora Esteban Álvarez, ha presentat un escrit en què sol·licita la rectificació de l'errada ressenyada anteriorment.  
Fonaments de dret  
Únic. L'article 214.1 de la Llei 1/2000, d'Enjudiciament Civil (LECn), després de proclamar el principi que els tribunals no podran variar les seues resolucions una vegada firmades, permet tanmateix, en l'apartat 3, rectificar errades materials manifestes o errades aritmètiques que s'haguessen pogut cometre, rectificació que es pot realitzar en qualsevol moment.  
En este cas l'errada, ara advertida, és manifesta, com es desprén de la simple lectura de les actuacions, per la qual cosa en procedix la rectificació.  
Part dispositiva  
Es rectifica la sentència dictada en estes actuacions, de 21 de juliol de 2008, en el sentit que on diu, en el punt primer de la dispositiva d'esta resolució: "declare resolt el contracte d'arrendament subscrit entre les parts i referit a l'habitatge litigiós situat a València, carrer de Fra Lluís Colomer, número 10, 10a", ha de dir "declare resolt el contracte d'arrendament subscrit entre les parts i referit a l'habitatge litigiós situat a València, carrer de Fra Lluís Colomer, número 10, 19a, i plaça d'aparcament número 26 del soterrani del mateix edifici".  
Manera d'impugnació: esta resolució forma part de la sentència de data 21 de juliol de 2008. El termini per a recórrer-la comptarà des de la notificació d'esta interlocutòria (article 448.2 LECn).  
Ho acorda i firma sa senyoria. En done fe.  
Firma del jutge. Firma del secretari».  
I perquè conste i valga de notificació al demandat Gil Pereira Gonçalves, el qual es troba en parador ignorat, s'expedix este edicte que es fixarà al tauler d'anuncis d'este Jutjat i es publicarà en el Diari Oficial de la Comunitat Valenciana.  
València, 9 de desembre de 2008.- El secretari: Julio Giráldez Blanco.